cyanic-selkie/wikianc huggingface dataset:
רסק עגבניות
הייצור המודרני
עם הגעת היבול וקליטתו במפעל, מתבצע מיון, שבו נבחרות העגבניות המתאימות לתהליך. עגבניות שאינן בשלות דיין, אינן בצבע המתאים, חלולות ובעלות עורקים פנימיים – מורחקות. לאחר תהליך של שטיפה וניקוי, מועברות העגבניות למכונה המרסקת אותן לרסק דק, המחומם לטמפרטורה גבוהה. בעודו חם עובר הרסק תהליך של סינון, שבו מופרדים ממנו הזרעים והקליפות. בשלב זה מועבר המיץ המסונן לתהליך של ריכוז בוואקום, המתבצע בעזרת משאבות וצנטריפוגות; בתהליך זה מאודים המים מהמיץ, ומתקבל רכז ברמת הבריקס הרצויה. כדי למנוע תסיסה ולהאריך את חיי המדף שלו, נארז הרכז בעודו חם בחביות, בגביעי פלסטיק ובקופסאות שימורים.
דורון אייל
שנות ה-80
להקת כרומוזום הייתה הלהקה הראשונה שהופיעה במוזיאון ת"א, ביוזמתו של מנהל אירועי התרבות במוזיאון באותם הימים, עדי סמל. במסגרת ההופעות הוקרנו גם סרטיו של אייל, טרם המופע. מאוחר יותר הוקרנו הסרטים בפסטיבלים שונים ואירועים.
לאחר מספר חודשים עזב אייל את להקת "כרומוזום", ובשנת 1983 הקים את להקת "היחידה לטיפול נמרץ" (ביחד עם רונה ורד, דויד גרוואי, שלמה משיח, והדר גולדמן). הלהקה הוחתמה על ידי חברת CBS, שהפיקה את האלבום "שבר טראנס גולגולתי". כל שירי האלבום נכתבו על ידי אייל שלקח גם חלק בהלחנתם. האלבום זכה לביקורות מצוינות על ידי יואב קוטנר ומבקרים אחרים, והלהקה הופיעה בתוכניות טלוויזיה רבות וביניהן זהו זה! של "הטלוויזיה החינוכית" ו "זה הזמן" בהנחיית רם עברון. כמו כן הופיעה הלהקה במוזיאון ת"א בתפאורה של חדר ניתוח, כאשר מגן דוד אדום פרסו חסותם על המופע, על מנת להגביר המודעות לתרומות דם. במסגרת המופע נהגו מגן דוד אדום להתרים דם ברחבת המוזיאון. בשנת 1982 הצטרף דורון אייל לבעליו של מועדון הפינגווין ושכנע אותו להקים במה להופעות. במה זו אפשרה ללהקות רבות לפרוץ קדימה וביניהן משינה, להקתו הראשונה של יוסי אלפנט "Undertaker Contractor", ורבים אחרים מהסצנה באותה התקופה. בהמשך צעדו בעקבות הפינגווין מועדונים רבים נוספים ובנו במות להופעות ("הליקוויד" ואחרים).
בשנת 1985 חברו גרוואי ואייל ליוסי פיין (נגן בס) וטל ברגמן (מתופף) ויחד הקימו את "בלה בלה". הלהקה ניגנה פאנק והופיעה במועדונים נחשבים בניו יורק ובין היתר הייתה להקת הבית של מועדון CBGB, בו החלו דרכן להקות מצליחות רבות, בהן Talking Heads, טלוויז'ן, ראמונס, פטי סמית' ואחרות.
שנות ה-90
בתחילת שנות ה-90 של המאה ה-20 חזר דורון אייל לישראל, ובשנת 1992 הקליט את אלבומו "נאום לאומה" עם דויד גרוואי על גבי נענע דיסק.
אדי ריס
משפחתו
ריס נשוי, אב לשתי בנות וסב ל-4 נכדים. אחיו, רנדי ריס אף הוא מאמן שחייה שאימן את נבחרת ארצות הברית ב-3 אולימפיאדות וזכה להיכלל בהיכל התהילה בשנת 2005.
חוק השידור הציבורי הישראלי
היסטוריה חקיקתית
בתיקון מס' 2 לחוק שונה שם החוק לשמו הנוכחי,"חוק השידור הציבורי הישראלי", שם תאגיד השידור החדש שונה ל"תאגיד השידור הישראלי", ומועד תחילת שידוריו של תאגיד השידור הישראלי נדחה ל-31 במרץ 2016. התיקון גם הרחיב משמעותית את סמכויות המנכ"ל הזמני של תאגיד השידור החדש, אלדד קובלנץ, והאריך את כהונתו. כמו כן חוקק "סעיף ההשתקה", שקובע כי בשידורי הרשות יש להימנע מחד צדדיות, ממשפט קדום, מהבעת דעה אישית, ממתן ציונים והדבקת תווים, מהעלמת עובדות או מהטמעתן באורח סלקטיבי שלא לפי ערכן החדשותי". סעיף זה עורר ביקורת רבה, ובוטל למפרע בתיקון מספר 3.
פיזיולוגיה של ההיריון
שינויים רספירטוריים
מאחר שהרחם דוחק את הסרעפת, יש הקטנה של הנפח השאריתי של הריאה. הסרעפת עולה (כ-4 ס"מ) וכלוב הצלעות מתרחב בניסיון לפצות. ה-tidal volume עולה בעיקר בשל פרוגסטרון. קצב האוורור הריאתי בזמן ההיריון עולה וגורם לירידה ברמת הפחמן הדו-חמצני בדם וכתוצאה מכך לבססת נשימתית קלה. הבססת הזו מתוקנת באמצעות הפרשת ביקרבונט לשתן על ידי הכליות ללא שינוי בחומציות הדם.
יחסי מצרים–קניה
יחסי סחר
בשנת 2007, המסחר בין שתי המדינות עמד על 320 מיליון דולר. היקף הייצוא המצרי לקניה גדל ב-48.9% והגיע ל-176 מיליון דולר. לראשונה מזה 20 שנה, מאזן הסחר היה לטובת מצרים עם עודף של 34.4 מיליון דולר.
פרנסיס קלסי
שנותיה האחרונות
קלסי המשיכה לעבוד עבור המנהל עד לגיל 90, וזכתה לתהילה בעקבות פעולותיה. היא מונתה לתפקיד סמנכ"לית במרכז למחקר והערכת תרופות. בשנת 1995 היא מונתה לתפקיד סמנכ"לית לעניינים מדעיים ורפואיים. היא פרשה מעבודה במנהל בגיל 90, בשנת 2005, לאחר 45 שנות שירות.
ג'וזף לנגייל
ביוגרפיה
שירת כמדריך טיסה בבסיס חיל האוויר נליס שבנבדה ובבסיס חיל האוויר קונסאן שבקוריאה הדרומית. עבר קורס הסבה למטוסי F-16C ובשנים 1987–1991 שירת כקצין תחמושת ומדריך טיסה בטייסת 512 שבבסיס רמשטיין שבגרמניה והשתתף במלחמת המפרץ. לאחר מכן השתחרר משירות הקבע והחל לעבוד כטייס אזרחי בחברת דלתא איירליינס.
בספטמבר 2004 חזר לשירות הקבע ומונה ליועץ לענייני המשמר הלאומי של מפקד כוחות האוויר של ארצות הברית באירופה. בספטמבר 2006 מונה למפקד מרכז הכוננות של המשמר הלאומי של חיל האוויר בבסיס אנדרוז שבמרילנד. בספטמבר 2008 מונה בנוסף גם לסגן מפקד המשמר הלאומי של חיל האוויר. ביוני 2009 עבר לשרת במטה חיל האוויר ושימש עוזר לענייני תכנון לראש המטה.
קאתי איירלנד
חיים וקריירה
איירלנד נולדה בגלנדייל, קליפורניה, בתם של ג'ון, מנהיג איגוד עובדים וברברה איירלנד, שעבדה בצדקה. בגיל 17, נתגלתה איירלנד בידי סוכן של סוכנות הדוגמנות עלית, וכשהיא סיימה את לימודיה בבית הספר התיכון, היא כבר עבדה בקביעות כדוגמנית.
משחק
איירלנד שיחקה במספר סרטי קולנוע וטלוויזיה. סרטה הראשון, "Alien from L.A." מ-1988. הופעותיה האחרות של איירלנד כוללות את "מלרוז פלייס", "Boy Meets World", "Side Out", "Mr. Destiny", "Necessary Roughness", "Mom and Dad Save the World", "National Lampoon's Loaded Weapon 1" (לצד ויליאם שאטנר), "Once Upon A Christmas", וסרט ההמשך שלו "Twice Upon A Christmas" (סרטה האחרון עד היום). היא גם הופיעה בעונה השמינית של "לרקוד עם כוכבים", היא ובן זוגה היו הזוג השלישי שנופה בשבוע השני של התחרות.
אגם אבה
סקירה - גאוגרפית וגאולוגית
אגם אבה הוא יעדם הסופי של מימי נהר אוואש. האגם נמצא בצומת משולש אַפָאר, המהווה את מקום המפגש המרכזי של שלושה שברים של קרום כדור הארץ. מפגש זה גורם להיווצרותו של שקע אפאר, עקב התרחקותם ההדדית של שלושת שברים אלה ביחס לנקודה מרכזית זו, אם כי לא כולם מתרחקים מנקודה זו באותו קצב.
אהרון פרנק
ביוגרפיה
לאחר החלטת האו"ם על הקמת מדינה יהודית אירעו בחדרה תקריות ירי של ערבים ביהודים. אהרון פנה אל המוכתרים של הכפרים הערביים בסביבה והצליח לשכנעם להרגיע את הרוחות ולהמתין ולראות מה יילד יום. במהלך מלחמת השחרור ננטשו רבים מכפרים אלו.
משפחת פרנק - רקע
משפחת פרנק החלה דרכה בארץ ישראל כמשפחת חלוצים ממייסדי חדרה בשלהי המאה ה-19. סיפורה של המשפחה מגולל את דרך חייהם של מחוללי מהפיכה לאומית וחברתית שעיצבה את תקופת הבראשית של היישוב היהודי בארץ. צאצאיה הרבים הכו שורשים בארץ כאיכרים וכאנשי רוח ותורה, ולקחו חלק בכל שדרות החיים.
בשנת תרס"א (1901), בגיל 24, נשא הבן תנחום פרנק לאישה את חינק'ה לבית משה ליפקיס מהמושבה פתח-תקווה. תנחום התמסר לעבודת האדמה במשק רחב הידיים שכלל כאלף דונם. תנחום, אדם שקט ונוח לבריות, המשיך במסורת אביו ואף זכה באמון האישי שנתנו בו רבים וטובים, אשר הפקידו בידיו שטרות מכר ומסרו לו לעיבוד אדמות ופרדסים, שלבסוף רכש כמה מהם.
טי-בון ווקר
תולדות חייו
ב-1960 הוציאה חברת אטלנטיק רקורדס סדרת הקלטות שבוצעו בין השנים 1955-1959 תחת הכותרת T-Bone Blues. בצד שיתופי פעולה קצרי-מועד עם מוזיקאים כוילי דיקסון וממפיס סלים, הופיע ווקר מראשית שנות השישים ואילך באירופה, בעיקר בפריז והקליט עבור חברת התקליטים הצרפתית Black and Blue. בשנת 1971 זכה ווקר בפרס גראמי להקלטה השובה ביותר בקטגוריית פולק מסורתי עבור תקליטו 'Good Feelin שראה אור בחברת פולידור רקורדס. ב-1973 הקליט בפולידור את התקליט Fly Walker Airlines.
השפעתו
השיר Stormy Monday זכה לעשרות הקלטות בהן של בי בי קינג, ג'ימי הנדריקס, פרנק סינטרה, האחים אולמן, ג'ון מאייל, אריק קלפטון, רוד סטיוארט, קני בורל, סטיבי ריי וון, ואן מוריסון, הג'קסונים, אטה ג'יימס, סנטנה, ג'יימס בראון, ג'ון לי הוקר, מאדי ווטרס, ג'תרו טאל, גרי מור, להקת קרים, רוברטה פלאק, מנפרד מן ואחרים. ב-1991 הוכנסה ההקלטה המקורית של השיר להיכל התהילה של פרס גראמי וב-2007 נבחרה למרשם ההקלטות בעלות חשיבות תרבותית והיסטורית של ספריית הקונגרס.
שחר אדום (2012)
שחר אדום (אנגלית: Red dawn) הוא סרט קולנוע משנת 2012 בבימויו של דן ברדלי על פי תסריט מאת ג'ון מיליוס, קרל אלסוורת', ג'רמי פסמור ובכיכובם של כריס המסוורת', אדריאן פאליקי, ג'וש האצ'רסון, ג'וש פק, איזבל לוקאס, ג'פרי דין מורגן וקונור קרוז.
רבי יצחק מגדלאה
רבי יצחק מגדלאה (ידוע גם בכינוי מגדליה או מגדלים) היה אמורא ארצישראלי מהדור הראשון.
השמורה הביוספרית טוואקאן-קואיקטלאן
היסטוריה אנושית
המגוון הביולוגי של העמק יחד עם התנאים המדבריים היו המקור לרצפים התרבותיים הארוכים והמתועדים ביותר ביבשת העל של אמריקה. בעמק זוהו 22 אתרים ארכאולוגיים המתעדים התפתחות טכנולוגית אנושית ארוכה על פני תקופה של 12,000 שנים שהגדירה את האזור התרבותי הקרוי כיום מסו-אמריקה. התפתחות טכנולוגית זו כללה תירבות צמחי בר שבעמק היא בין העתיקות בעולם וטכנולוגיות לניהול מים כדוגמת תעלות, בארות, טרסות, אמות מים וסכרים. טכנולוגיות ניהול המים יצרו במקום את מכלול ההשקיה העתיק המגוון ביותר ביבשת. הפיתוחים הטכנולוגיים כללו את הגילוי של חידושים אחרים כמו תעשיית מלח וכלי חרס, שהיו חיוניים לארגון ולמורכבות של הציוויליזציות הראשונות.
משום כך מגדיר אונסקו את עמק טוואקאן-קואיקטלאן כבית הגידול המקורי של מסו-אמריקה ולכן הוא מורשת שלא תסולא בפז וחסרת תחליף של האנושות.
Epic Meal Time
Epic Meal Time (בעברית: זמן ארוחה אֵפִּית) היא תוכנית בישול קנדית מקוונת באתר יוטיוב הידועה בהכנת מאכלים עתירי קלוריות בעיקר ממוצרי בשר (בייקון בפרט) שמרבים להכיל אלכוהול. הפרק הראשון בתוכנית הועלה ליוטיוב על ידי הארלי מורנשטיין באוקטובר 2010 ומאז הועלה פרק בכל יום חמישי.
רוברט פאולר (צייר)
ביוגרפיה
הוא חזר לליברפול ושכר סטודיו לאמנות ברחוב קאסל, שהפך לבסיס שלו במשך כמה עשורים. הוא הציג את עבודתו בתערוכות הסתיו של ליברפול בשנת 1875, ובאקדמיה המלכותית, לונדון, בשנת 1876. הוא עיצב כרזות עבור גלריית ווקר, וכן הציג עבודות בפריז ובמינכן. הסטודיו שלו הפך לאבן שואבת לאמנים, סופרים ומוזיקאים אחרים. הוא עבר ללונדון בתחילת שנות ה-1900 והיה לו סטודיו בצ'לסי במשך כמה שנים.
הילמה אף קלינט
התפתחות אמנותית ומקומה בתולדות האמנות המודרנית
אף קלינט התעניינה בהתמדה בניסיון להבנת היקום וביקשה לפענח את הצופן ההרמוני של הטבע והגילויים המדעיים של תקופתה ריתקו והעסיקו את תודעתה, ביניהם אבולוציה ותורת היחסות. בעקבות אלה ובעקבות התקשור עם ישויות מספירות אחרות החלה לצייר ציור מופשט כבר ב-1903, לפני שהאמנים הנחשבים כאבות הציור המופשט, קזימיר מלביץ', וסילי קנדינסקי ופיט מונדריאן, החלו לעסוק בציור נטול אובייקט.
עיזבונה ופרסומה
היא הותירה אחריה עזבון אמנותי עצום מלבד הסדרות המופשטות הגדולות. העזבון שאותו ציוותה לאחיינה אריק, שגם הוא היה קצין-ים, מכיל קרוב ל-200 עבודות גדולות ומלבדן 124 מחברות הכוללות רישומים וציור בצבעי מים ובהן 26,000 דפי עבודות.
אדם יז'י צ'ארטוריסקי
ביוגרפיה
הוא היה בין אדריכלי הממשל בפולין הקונגרסאית. היה צפוי שהוא יקבל את תפקיד המושל, אך הוא קיבל רק תפקיד של פקיד בכיר בממשל.
בשנת 1830, עם תחילת המרד בפולין נגד השלטון הרוסי, חזר לפעילות ציבורית. בדצמבר 1830 התמנה לראש הממשלה הזמנית. ב-6 בספטמבר 1831 נאלץ להתפטר מהתפקיד עקב אי-שביעות רצון בציבור ממדיניותו. עם דיכוי המרד הואשם בבגידה וקיבל עונש מוות. בסופו של דבר הוגלה מתחומי פולין.
יחסי בלגיה–טורקיה
יחסים פוליטיים
כ-230,000 אזרחי טורקיה המתגוררים בבלגיה מהווים היבט חשוב ביחסי טורקיה עם בלגיה. הם מגיעים בעיקר מרובע אמירדג, שנמצא באפיונקראהיסאר, טורקיה.
חוק עובדים זרים
הוראות החוק
פרק ב׳: תנאים להעסקה קובע תנאי עבודה שעל המעסיק לעובד הזר כתנאי להעסקתו. תנאים אלה כוללים:
פרק ד׳2: עובדים מהאזור ומשטחי עזה ויריחו מסדיר את העסקתם בישראל של פלסטינים תושבי יהודה ושומרון ורצועת עזה.
פרק ה׳: עבירות, עונשין ופיקוח קובע ענישה (מאסר או קנס) למי שעובר על הוראות חוק זה.
רוק בבית הספר (סדרת טלוויזיה)
ב-2 בדצמבר 2016 הסדרה חודשה לעונה שלישית. העונה עלתה ב-8 ביולי 2017 והסתיימה ב-8 באפריל 2018. העונה עלתה בישראל ב-20 במאי 2018.
אה"מ וייג'ר (1739)
היטרפות האונייה
המקום בו עלתה "וייג'ר" על החוף נקרא לימים Wager Island, בנ"צ 47°40′43″S 75°02′57″W. אחדים מהמלחים פרצו אל מחסן השיכר והשתכרו, וכשהם חמושים ברובים ואקדחים החלו בוזזים את הקצינים, מפשיטים אותם מבגדיהם ונאבקים זה בזה. כ-140 הנותרים, קצינים ומלחים, הורידו את סירות האונייה והגיעו בשלום לחוף. ביום שלמחרת, יום שישי 15 במאי, נבקעה האונייה באמצעיתה, ורבים מאנשי הצוות השיכורים שעדיין נמצאו בה טבעו.
שירלי עודד
שירלי עודד (בעבר שירלי עודד-דורן; נולדה ב-26 במאי 1975) היא שחקנית, במאית, אשת עסקים, פעילה חברתית וחברת מועצת העיר חדרה לשעבר. בשנת 1998 הקימה את בית ספר למשחק "יצירתי".
ביוגרפיה
בשנת 2014 גילמה מזכירה בשם שולה בסדרה "70 מיליון סיבות לעושר" של ערוץ 22.
מאחורי הפרגוד
יוצרי הסדרה
מלבד שם החברה אשר מפיקה את הסדרה, באף אחד מהפרקים לא מופיעים קרדיטים עבור אנשי המקצוע השונים המעורבים בה, כגון: דיבוב, בובנאות, בימוי, תפאורה, תסריט, פסקול מוזיקלי וכיוצא בזה. לכן, לא ניתן לדעת בוודאות מי האנשים הספציפיים הקשורים לסדרה, ולא ברור על ידי מי הסדרה מוכוונת. ייתכן, כי הסיבה לעמימות בדבר זהות היוצרים נובעת מכך, שהעברת ביקורת על מדיניות שלטונית במדינות ערב כרוכה בפוטנציאל לתגובת נגד של גורמי שלטון, שעשויה להתבטא בצינזור הביקורת ומניעתה, החרמה, ואף מעצר.
רשימת הדמויות בתוכנית
דמויות נוספות: טרורירסט איסלאמי קיצוני, מגדת עתידות
אנדרו גולד
קורות חיים
בשנת 1989 גולד ניגן באלבום של שר "Heart of Stone". בתחילת שנות ה-90 של המאה ה-20 להקתו Bryndle התאחדה והוציאה אלבום חדש.
לאנדרו גולד חלה בסרטן הכליה והוא נפטר מהמחלה ב-3 ביוני 2011.
קוטוקו-אין
הבודהה הגדול
הפסל חלול, ומבקרים יכולים להיכנס לתוכו ולצפות בחלקו הפנימי. מבקרים רבים השאירו גרפיטי בחלקו הפנימי של הפסל. מאחורי הפסל ישנם ארבעה משטחים מארד בצורת עלי כותרת של פרח הלוטוס, שנוצקו במהלך תקופת אדו (1603-1868), עליהם חרוטים שמות התורמים שמימנו את יציקתם. בשלט בכניסה לשטח המקדש נכתב באנגלית וביפנית, "זר, מי שלא תהיה וכל אשר תהיה אמונתך, בהיכנסך למקום קדוש זה, זכור שאתה צועד על אדמה מקודשת מזה מאות שנים. זהו מקדש בודהה ושער לניצחי, ולכן יש להיכנס אליו ביראת כבוד".
יחסי הודו–קניה
שיתוף פעולה טכני
הודו מציעה 101 מלגות במימון מלא לקניה מדי שנה במסגרת תוכנית שיתוף הפעולה הטכני והכלכלי ההודי שלה להכשרת אותם במיומנויות טכניות. בנק אקסים של הודו העניק לקניה הלוואה של 61 מיליון דולר לשיפוץ רשת החשמל הלאומית שלה. פרויקט פאן-אפריקה e-Network מבקש ליצור תוכניות חינוך טלפוני ומתקני טלרפואה למדינות אפריקאיות כולל קניה. השקעות הודיות בקניה כיום שוות 1.5 מיליארד דולר ויצוא התרופות בהודו מילא תפקיד מרכזי בהעמדת תרופות חיוניות במחירים נוחים בקניה.
אלישע בנאי וארבעים השודדים
היסטוריה
מתוך האלבום הראשון "אלישע בנאי וארבעים השודדים" שיחררו מספר סינגלים אשר תרמו רבות לפרסום הלהקה. הסינגל הראשון שהוציאו היה "ברצלונה", לאחריו יצאו "כמו כולם", "סן דייגו",, "חבר חדש" "הכל נשרף". "סן דייגו" היה לאחד מעשרים השירים הכי מושמעים ברדיו לשנת 2012. "הכל נשרף" נבחר לשיר השנה על פי "ynet" והלהקה נבחרה ללהקת הרוק של השנה על פי "ynet".
ב-2019 הוציאה הלהקה סינגל בשיתוף גידי גוב בשם "גיבורה".
התנגשות הטיטאנים (סרט, 1981)
עלילה
תטיס, משתמשת בראש הפסל כדי לדבר דרכו, מכריזה שקסיופיאה תשלם על ההתפארות שלה ועל הפציעה שנגרמה לקליבוס ודורשת להקריב את אנדרומדה לקראקן בכאב על הרס יופה. פרסאוס מחפש דרך להביס את הקראקן. עם זאת, פגסוס נתפס על ידי קליבוס ואנשיו. זאוס מצווה על אתנה לתת לפרסאוס את הינשוף שלה בובו, אך היא מסרבת. במקום זאת, היא מצווה על הפיסטוס לבנות העתק מכני שמוביל את פרסאוס, אנדרומדה, אמון, תאלו וכמה חיילים אל המכשפות הסטיגיאניות. על ידי לקיחת עין הקסם שלהם, פרסאוס מאלץ אותם לגלות שהדרך היחידה להביס את הקראקן היא באמצעות ראשה של הגורגון מדוזה, שמבטה יכול להפוך כל יצור חי לאבן. מדוזה חיה על אי בנהר סטיקס בקצה העולם התחתון. למחרת, הקבוצה ממשיכה במסעם בעוד אנדרומדה ואמון חוזרים ליופה.
פיליפ יוסף
קורות חיים
בשנת 1929 עלה לארץ ישראל, בעקבות אחיו דב יוסף שעלה לארץ שמונה שנים קודם לכן, והתיישב בתל אביב, בה פתח משרד לעריכת דין. עד מהרה הפך משרדו לאחד הידועים בארץ, שבאותה עת לא היו בה משרדים רבים של עורכי דין. במקביל כיהן כיו"ר התאחדות עולי צפון אמריקה.
יחסי בלארוס–עיראק
היסטוריה
בין 23 ל-24 באוגוסט 2014 ערך שר החוץ אולדזימיר מאקיי ביקור רשמי בעיראק. במהלך הביקור נפגש השר עם נשיא עיראק פואד מעסום, ראש הממשלה היוצאת נורי אל-מאלכי, ראש ממשלת עיראק המיועד חיידר אל-עבאדי, יו"ר הפרלמנט סלים אל-ג'בורי ובכירים עיראקים נוספים. במהלך הפגישה דנו הצדדים בסוגיות של הרחבת הקשרים הכלכליים בין שתי המדינות, וכן חיזוק הסחר וההשקעות.
שיתוף פעולה כלכלי
בשנת 2019 גדל מחזור הסחר בין המדינות פי 5.6 ממחזור הסחר בין המדינות בשנים קודמות.
Clout
רקע וכתיבה
בנוסף לכך, עלה השיר לרשת הזרמת המדיה ספוטיפיי.
ישי אדר
ביוגרפיה
בשנת 2018, הוציא את האלבום "12" בלייבל Confused Machines.
עונת 1983/1984 בליגה הארצית
הפועל בית שאן, הפועל נצרת עילית והפועל בית שמש ירדו לליגה השלישית.
תחת חורבות פולין
השיר המושר
הסופרת יהודית הנדל, שהיא ובעלה הצייר צבי מאירוביץ (שניהם ילידי פולין) היו מקורבים למאנגר בשנותיו האחרונות בישראל, סיפרה על ערבי חברה שנהגו לערוך אצל ידיד משותף, ד"ר אהרן פרץ (רופא גינקולוג שהיה רופא הנשים בדכאו וב-1961 היה עד במשפט אייכמן):
פנטטוניקס
טלוויזיה
חברי פנטטוניקס (סקוט, מיטשל וקירסטין) הופיעו בסדרת הטלוויזיה של פוקס, בונז, בפרק "The Strike In The Chord" ששודר במקור ב-19 במאי 2016.
מדינת הכדורגל
מדינת הכדורגל הוא ארגון מלכ"ר שהוקם ב-2002, המארגן כדורגל החובבים הגדול בישראל ומאגד למעלה מ-20,000 שחקני כדורגל חובבים מרחבי המדינה.
ליגת חובבים
בשנת 2011 הקימה מדינת הכדורגל ביחד עם משרד הספורט את אליפות ישראל בכדורגל חובבים, על שם כדורגלן העבר אבי כהן שנפטר באותה שנה. באליפות השתתפו 128 קבוצות, והיא זכתה לתהודה בתקשורת הספורט ובקרב שחקני הכדורגל החובבים בישראל. שנה לאחר מכן האליפות צמחה ל-154 קבוצות וזכתה אף היא לחשיפה תקשורתית רחבה. ב-2014 הטורניר כבר כלל 200 קבוצות, ובנוסף כלל 2 טורנירים נפרדים לנוער ולבוגרים. ב-2015 לא התקיים עקב לוחות זמנים וטורנירים אחרים. ב-2016 חזר להתקיים. ב-2019 התקיימה הליגה ב-2 טורנירים נפרדים ל-6X6 ול-7X7. ב-2020 לא התקיימה תחרות עקב התפרצות מגפת הקורונה העולמית.
יקום בדיוני
סדר גודל
ספרו של תומאס מור "אוטופיה" הוא אחת הדוגמאות המוקדמות לעולם בדיוני ענף, המורכב מחוקים משלו. יקומים בדיוניים מאוחרים יותר הם בסדר גודל גלובלי יותר, כמו סיפורי קונאן הברברי של רוברט אי. הווארד, וכמה בסדר גודל גלקטי או בין-גלקטי, כמו סרטי מלחמת הכוכבים של ג'ורג' לוקאס וסדרת ספרי העדשאי של אדוארד אלמר סמית'.
שיתוף פעולה
יקומים אחרים נוצרים בידי אחד או מספר סופרים למטרת שימוש שאינו קנוני על ידי אחרים, למשל משחקים ובעיקר משחקי תפקידים ומשחקי מחשב למיניהם. הרקעים למשחק התפקידים מבוכים ודרקונים נקראים עולם מערכה, מונח ששגור כעת במשחקים נוספים. עולמות וירטואליים הם עולמות בדיוניים בהם משחקי מחשב מקוונים מתרחשים (כמו משחקי תפקידים המוניים ברשת). קרוס-אובר בדיוני מתרחש כאשר שתיים או יותר מהדמויות, הסדרות או היקומים נפגשים. קרוס-אוברים מעין אלה אינם נחשבים לרוב כקנוניים.
אולגה ספסיבצבה
היא הייתה אחת הפרימה בלרינות הטובות ביותר במאה העשרים. הייתה לה טכניקה קלאסית מצוינת, סגנון ללא רבב, ורוחניות נופית הנחשבים להתגלמות הבלרינה הרומנטית.
ביוגרפיה
כרקדנית רומנטית מעולה עם טכניקה מושלמת, המתאימה לתפקידים כמו ז'יזל ואודט/אודיל באגם הברבורים, הפכה במהרה לאחת הרקדניות הנערצות בחברה הרוסית. בשנת 1916, הזמין אותה סרגיי דיאגילב לסיבוב הופעות עם הבלט רוס בארצות הברית, שם רקדה עם ואצלב ניז'ינסקי ברוח הוורד, בסילפידות, וב"פה דה דה של הציפור הכחולה" מן היפהפייה הנרדמת. בשנת 1918 חזרה למריאינסקי, ששמו שונה מתיאטרון האופרה והבלט של פטרוגרד לאחר המהפכה הרוסית של 1917. היא קודמה לדרגת בלרינה. בשלב זה כמעט לא הייתה ידועה במערב. היא המשיכה להופיע עם בלט רוס מחוץ לברית המועצות, ורקדה את "אורורה" ב"היפהפייה הנרדמת" המפורסם של דיאגילב בלונדון בשנת 1921, ובתיאטרון קולון שבבואנוס איירס בשנת 1923.
ג'ובאני בלזוני
קורות חייו ומעשיו
בשנת 1829 שרה בלזוני פרסמה את ציוריו מעמק המלכים.
פולמוס הפרדת הקהילה בפרנקפורט
הקהילה הרפורמית
ב-1808 (ה'תקס"ח) מינה הנסיך-הארכיבישוף קרל פון דאהלברג ועד קהילה חדש, שהורכב בלעדית מחברי מועדון הפילנתרופין בעיר, וחבריו צידדו כולם בנאורות ובקדמה, ונטו כולם לרפורמה דתית. הצעד היה נקודת-תפנית, והחליש את היסודות המסורתיים בקהילה.
בשנת ה'תקע"ח (1818~) יזמו חוק שאסר על תלמוד תורה לצעירים, חוק זה היה בתוקף עד שנת ה'תקצ"ח (1838~). (כל זאת לאחר שביטלו את כל לימודי הקודש בבית הספר היהודי שבעיר). כל המורים ללימודי הקודש גורשו מהעיר. מי שנתפס מלמד לצעירים תורה נקנס על ידי השלטונות ב-50 פלורין (זהובים). גם למבוגרים נאסר להיפגש כדי ללמוד בצוותא. משנת ה'תר"ב (1842~) נחשבה הוראת התנ"ך בדרך הישנה לאסורה ע"פ החוק. בנוסף לכך סגרו את מקווה הנשים היחיד בעיר. הוועד הפסיק את מימון הקהילה למזון כשר ליהודים השוהים בבית החולים, וביטלו את מוסדות השחיטה והכשרות. בשנת ה'תקצ"ח (1838~) בדו"ח רשמי של ועד הקהילה לסנט של פרנקפורט הצהירו כי ערך התנ"ך מפוקפק, ושהמניח תפילין פסול מלהיות חבר בוועד הקהילה. בשנת ה'תר"ד (1844~) התארגנה קבוצה במטרה לפרוק מעליה במוצהר את מצות ברית המילה. כשנפטר דיין הקהילה, רבי יעקב פוזן, הוזמן להלווייתו אב"ד דרמשטאדט, הרב צבי בנימין אוירבך, אולם ועד הקהילה סירב להרשות לרב להספידו ליד קברו והוא נאלץ לשאת את ההספד ברחוב שמחוץ לבית הקברות. בעקבות מאורע זה החליט בן הנפטר, ר' שלמה פוזן, לעשות מעשה.
הקמת הקהילה האורתודוקסית
שתים עשרה שנה אחרי כן (ושלוש עשרה שנה קודם החוק שהתיר את הפרישה) כבר היו בקהילה 325 משפחות והוקמו כל המוסדות הדתיים הנצרכים.
לאחר הפולמוס
ב"עדת ישורון" היו בין 300 ל-350 משפחות חברות בעת הפולמוס; לכל היותר 80 מאלו אכן פרשו לבסוף. גם מתוכן, רק קומץ היו משפחות פרנקפורטאיות ותיקות. רוברט ליברלס העריך שכ-90% הגיעו לעיר שנים לא רבות קודם. כמו כן, רבים מהמתפלגים היו בעלי משרות ב"עדת ישורון".
ח'אלדה ג'ראר
ח'אלדה ג'ראר (בערבית: خالدة جرار; נולדה ב-9 בפברואר 1963) היא פוליטיקאית פלסטינית, חברת המועצה המחוקקת הפלסטינית מטעם החזית העממית לשחרור פלסטין, ולטענת השב"כ, ראש הארגון ביהודה ושומרון. עורכת דין במקצועה. לקחה חלק בולט במאבק המשפטי של הרשות הפלסטינית נגד ישראל בבית הדין הפלילי הבינלאומי. ריצתה עונש מאסר של 14 חודשים (מתוך 15 חודשים שנגזרו עליה) בגין חברות בארגון טרור והסתה והייתה עצורה במשך יותר משנה וחצי במעצר מנהלי בגין חשד לעבירות דומות. מאז אוקטובר 2019 היא נמצאת במעצר במסגרת גל מעצרים של פעילי החזית העממית בעקבות רצח רנה שנרב במעיין דני. במרץ 2021 נגזרו עליה שנתיים מאסר בגין חברות ונשיאת משרה בהתאחדות בלתי מותרת, במסגרת הסדר טיעון.
קורות חיים
ניהלה את ארגון "אדמיר", ארגון לתמיכה באסירים פלסטינים, משנת 1993 עד 2005. משנת 1998 נאסר עליה לצאת מחוץ לשטחים הפלסטיניים, לאחר שהשתתפה בכנס אנטי-ישראלי בפריז באותה שנה. היא ביקשה מספר פעמים לצאת לכנסים דומים, ונענתה בסירוב.
מאסר בישראל
ב-31 באוקטובר 2019 נעצרה שוב, במסגרת גל מעצרים של פעילי החזית העממית בעקבות הפיגוע במעיין דני שבו נרצחה רנה שנרב, שבוצע על ידי ארגון. לטענת השב"כ, ג'ראר עומדת בראש שלוחת הארגון ביהודה ושומרון. ב-1 במרץ 2021 גזר עליה בית המשפט הצבאי במחנה עופר, במסגרת הסדר טיעון, שנתיים מאסר בגין חברות ונשיאת משרה בהתאחדות בלתי מותרת. במהלך מעצרה ומאסרה נפטרו אביה של ג'ראר, כנעאן, ובתה, סוהא. בשני המקרים לא איפשרה ישראל לג'ראר להשתתף בהלוויות. ב-26 בספטמבר 2021 שוחררה מהכלא הישראלי לאחר שסיימה לרצות את עונשה.
קדם-זנבאים
מורפולוגיה
הקדם-זנבאים הם חסרי עיניים, כנפיים ומחושים, ובהיעדר פיגמנטציה הם בדרך כלל לבנים או חומים בהירים. את התפקיד התחושתי של המחושים ממלא הזוג הקדמי מבין שלושת זוגות הרגליים. לרגליים אלה חמישה פרקים, והן המורמות כלפי מעלה ומצביעות קדימה, ועליהם סנסילות ושערות חישה רבות. לכן הקדם-זנבאים הולכים על ארבע הרגליים האחוריות בלבד. הראש חרוטי ונושא שתי עיניים מדומות שתפקידם לא ידוע.
נערה עובדת
תקציר העלילה
עלילת הסרט מתארת את סיפורה של טס מק'גיל (מלאני גריפית'), נערה מסטטן איילנד המועסקת כמזכירה במחלקת מיזוגים ורכישות של בנק השקעות בוול סטריט. טס שאפתנית ומכירה בערך עצמה. לאחר שעברה ממנהל למנהל, הגיעה לבסוף לעבוד תחת קתרין פרקר (סיגורני ויבר), שעושה עליה רושם טוב.
ביקורות ותגובות
הסרט היה להיט בקופות, והרוויח ברחבי העולם סך של 103 מיליון דולר.
אאודי Q2L אי-טרון
מפרט טכני
היא כוללת מנוע חשמלי המספק 134 כ"ס, עם סוללת ליתיום-יון בקיבולת 38 קוט"ש המאפשרת טווח נסיעה חשמלי של 265 ק"מ. המהירות המרבית עומדת על 150 קמ"ש.
הנוער הדרוזי
תנועת הנוער הדרוזי היא תנועת נוער שנוסדה בשנת 2001 ומוכרת על ידי משרד החינוך החל משנת 2005. לתנועה פעילות בכל היישובים הדרוזים בישראל.
אגריפינה ואגאנובה
ביוגרפיה
המאסטרו הקשיש מריוס פטיפה לא התרשם מוואגאנובה כרקדנית - לכל אזכור של הופעותיה ביומניו התלוו בדרך כלל הערות כגון "איום" או "מחריד". ב-1915 שיבץ מנהל הבלט ניקולאי לגאט את ואגאנובה לתפקיד האלה ניריטי בהפקה המחודשת שלו לגראנד בלט של פטיפה מ-1889, "הקמיע". ואגאנובה קצרה הצלחה רבתי בגילום התפקיד, וזכתה בקידום לדרגת "פרימה". אף על פי כן, בחרה לפרוש כעבור שנה ולהתמקד בהוראה.
הנוער הדרוזי
התנועה מתמקדת בחשיבות השירות בצה"ל, תוך טיפוח הזהות הדרוזית. מעודדת את חניכיה לפעילות התנדבותית ולחינוך לסובלנות ולפלורליזם חברתי.
אגריפינה ואגאנובה
ביוגרפיה
, רוסיה
דורקתריום
דורקתריום (שם מדעי: Dorcatherium; מילולית: "בהמת צבי") הוא סוג נכחד של פרסתן קטן עד בינוני ממשפחת האיילוניים, שחי במשך המיוקן עד הפליוקן. המאובנים שלו התגלו באירופה (בין השאר בספרד וצרפת), בדרום אסיה מהודו (סמוך למורדות ההימלאיה) עד ערב הסעודית וגם במזרח אפריקה. הוא סווג בידי החוקר קאופ ב-1833.
הדרדסים - פרקים
זוהי רשימת פרקים של הדרדסים וסדרות טלוויזיה מונפשות אמריקאיות-בלגיות ששודרו ברשת NBC בין השנים 1981–1989. הסדרה שודרה בסך הכל 256 פרקים עם 417 סיפורים שהורכבו ל־9 עונות החל מה- 12 בספטמבר 1981 ועד 2 בדצמבר 1989, עם מבצעים נוספים שהועלו.
ואסילי טרופינין
ואסילי טרופינין (ברוסית: Васи́лий Тропи́нин; 30 במרץ 1776 – 16 במאי 1857) היה צייר רומנטי רוסי. רוב חייו היה כצמית; הוא לא השיג את חירותו עד גיל ארבעים שנה. שלוש מיצירותיו החשובות הן דיוקן של אלכסנדר פושקין וציורים בשם "יוצרת התחרה" ו"רוקמת הזהב".
ביוגרפיה
בשנת 1799, הבעלים שלו איפשר לטרופינין ללמוד באקדמיה כסטודנט ללא תואר (Postoronny uchenik). הוא לקח שיעורים ונתמך על ידי נשיא האקדמיה אלכסנדר סטרוגנוב. בשנת 1804 הוצגה עבודתו של טרופינין ״נער מתאבל על ציפור מתה״ בתערוכת האקדמיה וצוינה על ידי הקיסרית הרוסית באותה תקופה.
בשנת 1969 נפתח מוזיאון טרופינין במוסקבה.
טרסות האורז בחונגחה האני
לבוש
הגברים לובשים מעיל קצר קל צמוד, מכנסיים ארוכים רחבים, וכיסוי ראש מבד לבן או שחור. הלבוש של הנשים משתנה בהתאם למשפחה המורחבת אליה הן משתייכות. באזור אתר המורשת של טרסות האורז נוהגות הנשים ללבוש מעיל קצר בלא צווארון הנרכס מתחת לבית השחי, ווסט תואם ללא כפתורים, מכנסים רחבים בעלות גזרה ישרה שמותניהם ומפתחם רחב שנועדו להקל על העבודה בשדות.
שירה, מוזיקה ומחול
המחול של בני ההאני ססגוני וכולל מגוון תנועות. סוגי המחול כוללים מחולות דתיים, מחולות עבודה ומחול בידורי. מחולות העבודה מתארים בצורה ריאליסטית פעולות מהחיים כדוגמת מחול שתילת האורז, מחול קטיפת הכוסמת, מחול לכידת הדגים וכו'. מחולות עממיים נוספים כוללים את מחול דרורי העץ, מחול המניפה, מחול צינור החזרן וכו'. מחולות דתיים נוהגים לבצע במסגרת לוויות, כשמחול דרורי העץ הוא האופייני ביותר. מחול המניפה החל כמחול דתי אותו ביצעו בלוויות או במסגרת העלאת המנחות במסגרת פסטיבל אָנְגְמָאטוּ ופסטיבל קוּגָ'אגָ'ה.
דת
פולחן חשוב נוסף הוא "הסגידה לנשמת האורז". בני ההאני מאמינים כי על ידי אכילת האורז שזה עתה נקצר הם הופכים את הנשמה של האורז לחומר ובכך מאריכים את חייהם. פולחן זה קשור לפולחן הסגידה לעץ הקדוש. כחלק מ"טקס טעימת האורז החדש" נוהגים בני ההאני לתלות את השיבולת הראשונה של האורז שנקצרה מעל עמוד האבות הקדומים בבתיהם, ובכך הם יוצרים מעין עץ קדוש זוטא בביתם וממזגים בין פולחן העץ הקדוש לפולחן נשמת האורז.
אתר המורשת העולמית
אף שהאקלים של האזור מוגדר מונסון סובטרופי הפרשי הגובה והטופוגרפיה המורכבת יוצרים מגוון אקלימים. יש הפרש של 13.4°C בין הטמפרטורה השנתית הממוצעת של גדות הנהרות שהיא 25°C (הטמפרטורה המקסימלית מגיעה ל-42°C) לבין הטמפרטורה השנתית הממוצעת בפסגות ההרים שהיא 11.6°C. אזור הנהר הוא חם ויבש ולכן יש התאדות רבה. האוויר החם שנושא את הלחות עולה עד לפסגות שם הוא מתקרר ונדחס על ידי שכבות האוויר הקרות. הלחות מתעבה בצורת ערפילים, 180 יום בשנה בממוצע יש ערפל על הפסגות, וגשמים, ממוצע המשקעים הוא כמעט 1,400 מילימטרים בשנה.
אלכסנדר פירס
בריחה וקניבליזם
בסך הכל, פירס היה במנוסה במשך 113 יום, שקצת פחות ממחציתם בילה במדבר. הוא נתפס בהובארט, והודה על המעשה בפני הכומר רוברט קנופווד. עם זאת, קנופווד לא האמין לסיפור הקניבליזם והיה משוכנע שהאחרים חיו כבושנגרים. הוא שלח את פירס בחזרה לנמל מקווארי. יש סתירות בכל סיפורו של פירס. הוא התוודה שלוש פעמים:
מה שלא ניתן לסתור הוא ששמונה גברים ברחו ממושבת העונשין, ורק שלושה חזרו ממנה; ומבין ארבעת הגברים שנשארו לאחר רצח תומאס בודנהאם, כאשר אלכסנדר דלתון, וויליאם קנרי ואדוארד בראון ברחו לאותו רצח חזרה למושבה, רק אחד שרד.
הפקולטה להנדסת מכונות בטכניון
הפקולטה כיום
בפקולטה להנדסת מכונות לומדים כיום כ-1,150 סטודנטים לתואר ראשון בהנדסת מכונות, וללימודים מתקדמים. סגל הפקולטה כולל 37 חברי סגל אקדמי בכיר, מרצים נספחים, מומחים מהתעשייה וסגל זוטר המורכב ממשתלמים לתארים גבוהים. בפקולטה מעבדות מחקר והוראה, חוות מחשבים וספריה. הפקולטה כוללת כיום 3 מרכזי מחקר עם למעלה מ-35 מעבדות מחקר, ובנוסף קיים בפקולטה מרכז מצוינות בביו-מכניקה אליו שייכים 21 חברי סגל.
ארון ברוקס
אוסטרליה
ביולי 2019, לאחר שנה מחוץ למגרשים, חתם על חוזה בקבוצת אילווארה הוקס מליגת העל האוסטרלית.
צוק תמרור
שדה הנפט צוק תמרור
בסוף 1996 החלה חברת הנפט הלאומית (חנ"ל) להפיק נפט מקידוח "צוק תמרור 3" בקצב של כ-130 חביות נפט ביום ועד סוף השנה כבר הפיקה כ-50,000 חביות נפט. ב-1999 נטשה את הקידוח לאחר שהפיק כ-120,000 חביות, לנוכח מחירי הנפט הנמוכים באותה תקופה, הוחלט שלא להפיק נפט מהמאגר בשל שיקולי כדאיות.
אל-קודס (נפה)
מושל הנפה הוא עדנאן ג'ית.
שטח הנפה ברובו מצוי בשליטה ישראלית מלאה, חלקו משתייך גם לתחום השיפוט של עיריית ירושלים. מיעוט מהשטח הוא שטח B.
ג'ואן קופטי
2009
באליפות ישראל שנערכה בווינגייט באוגוסט 2009 סיים קופטי במקום רביעי במשחה ל-200 מטר חזה בתוצאה של 2:20.99 דקות.
אלוף ישראל
באליפות ישראל בשחייה שנערכה בווינגייט באוגוסט 2011 זכה קופטי בשתי מדליות, זהב וארד. מדליית זהב, במשחה ל-200 מטר חזה בתוצאה של 2:16.28 דקות, לפני אמרי גניאל (2:17.16 דקות) ותום בארי (2:17.76 דקות) ובכל היה לשחיין הגבר הערבי הראשון שהוא אלוף ישראל בשחייה. מדליית ארד, במשחה ל-100 מטר חזה בתוצאה של 1:04.10 דקות, אחרי גל נבו מהפועל ירושלים (1:02.96 דקות) ואמרי גניאל (1:03.17 דקות). נוסף לכך, הוא סיים במקום חמישי במשחה ל-50 מטר חזה בשיא אישי חדש של 29.27 שניות.
הג'ונגל מת מצחוק 2
הג'ונגל מת מצחוק 2 (באנגלית: George of the Jungle 2, "ג'ורג' מהג'ונגל 2") הוא סרט קומדיה והרפתקאות אמריקאי לכל המשפחה, המשמש כסרט המשך לסרט "הג'ונגל מת מצחוק" של חברת וולט דיסני משנת 1997. הסרט בוים על ידי דויד גרוסמן, נכתב על ידי ג'ורדן מופט, והופק על ידי גרג הופמן וג'ורדן קרנר.
גברת שרה השכנה
רקע
בגרסה של משינה, שרה היא לכאורה עדת ראייה לרצח. אבנר התאילנדי וחיים הצעיר נעצרים בחשד לרצח. חיים הצעיר מתחיל להישבר ושרה מזהה את שניהם במסדר זיהוי כשני הרוצחים. בזכות עדות זו נשלחים שניהם למאסר עולם. בבית השלישי של השיר מסופר כי אקדח הרצח נמצא במטבח של שרה. שרה אינה יודעת שיעקב השכן מן הקומה מעל, נהג להציץ לביתה מבעד לתריס, והיה עד לרצח שביצעה.
דרך לחיים
דרך לחיים הוא אלבומו ה-13 של הזמר אייל גולן, שיצא לאור ב-3 במרץ 2010. ביומו הראשון הגיע האלבום למעמד אלבום פלטינה על מכירות של למעלה מ-40,000 עותקים בנקודות מכירה בישראל.
משפט ניוטון על דעיכה מסלולית
הוכחת הטענה
המשוואה שנותנת את התנועה לאורך קשת כלשהי תחת התנאים האלה היא: כאשר בנוסף מתקיים עבור כל העקומים: מהשוואת שתי המשוואות נקבל: המשוואה שנותנת את התנועה בניצב לכיוון התנועה ידועה והיא:. ניעזר בעובדה שבספירלה שוות-זווית רדיוס העקמומיות R מקיים: ונקבל:
אם נציב במשוואה (1) את משוואה (2) נקבל: ואם נבצע אינטגרציה נקבל: אם נניח שהכוח המרכזי P משתנה לפי היפוך ריבוע המרחק מהמרכז, ולאחר מכן נציב: , אזי נקבל שוויון זהותי בין אגף ימין ושמאל, כלומר: כלומר מתקבל שוויון.
סארה אבו כף
ביוגרפיה
סארה אבו כף נולדה בכפר הלא-מוכר אז אום בטין, שרוב תושביו משתייכים לשבט אבו כף. למדה בבית ספר תיכון בתל שבע.
גה-אדנגבה
הדת הילידית
ישנם טקסים רבים שנועדו לרצות את רצונו של אל מסוים. בעוד שריצוי של אלים זוטרים הוא על ידי הקרבת דם חיות, ריצוי האל העליון נעשה על ידי הקדשת נסך והילולו בשירים. על אף נוכחותם של אלים בחיי אנשי הגה, האבות הקדמונים הם הגורם הרוחני הדומיננטי ביותר בחיי היומיום. חלק מעבודתם של כהני הדת הוא לתקשר עם האבות הקדמונים.
תמהנו מרעות
מבנה הפיוט
האותיות הראשונות בכל תיבה בפיוט יוצרות אקרוסטיכון אלפביתי הפוך (תשר"ק).
גה-אדנגבה
תאומים
הקשר הייחודי הזה בין התאומים לנפשות התאו המקבילות חשוב ביותר ומשפיע על חיי היומיום, שכן נפשות התאו על פי אמונת הגה מטהרות את יבולי היאם מנגעים מיסטיים. באמצעות התאומים ניתן לעורר את נפשות התאו התאומות על מנת שיטהרו את יבולי היאם. לכן, עם היוולדם של תאומים נבנה עבורם מקדש בו הם מקדישים תרומות יאם לנפשות התאו המקבילות שלהם באופן שבועי (בימי שישי – יום קדוש לתאומים) וכן באופן שנתי בסעודה חגיגית. החגיגה השנתית מורכבת משלושה חלקים: מילוי קערות עם גידולי היאם הראשונים של העונה עבור הנפשות, ריקודים משמחים ולבסוף סעודת יאם.
טקסי פיוס וטהרה
בקרב האדנגבה ישנם טקסים רבים של פיוס וטהרה. ישנו מגוון גדול של טקסים מסוג זה, כאשר מטרתם המרכזית של טקסים אלו הוא הסרה של "נגע" או "כתם", אשר מתגלמים במחלות ובמוות. על פי אמונת אנשי הדנג'מה כתמים אלו נגרמים עקב חילול של חוקים או מקומות קדושים. טקסים אלו על פי רוב הם בעלי שלב ראשון של פיוס ושלב שני של טהרה.
ארונות קבורה פנטסטיים
עקב עלותו הגבוהה של ארון פנטסטי, רוב המזמינים של הארונות הם אנשים רמי-דרג או עשירים, בקרב אנשי הגה קבורה בארון פנטסטי נחשבת לכבוד עילאי.
התא המשפחתי
התא המשפחתי של אנשי הגה מתנהל בצורה יוצאת דופן מהמקובל בעולם המערבי - בני זוג שנישאו אינם גרים ביחד וקיימת הפרדה מוחלטת בין בני המשפחה הגברים והנשים. הגברים חיים באותו בית עם קרוביהם מהשושלת האבהית (סבים, אבות ובניהם) ואילו הנשים גרות באותו הבית עם קרובותיהן מהשושלת האימהית (סבתות, אימהות, ובנותיהן). הבנים חיים עם אימהותיהן בילדותם ועוברים לגור עם אבותיהם בין הגילאים 6–12. מגורי הגברים והנשים נמצאים בדרך כלל במרחק של עד מספר קילומטרים ספורים זה מזה.
תעסוקה
אנשי הגה לאורך ההיסטוריה היו מעורבים במסחר של מגוון סחורות, בין היתר סחרו בעבדים במשך תקופה ממושכת. סחר העבדים בשוק סלגה (salaga) של אקרה נמשך עד שנותיה הראשונות של המאה ה-20. נשים השתלבו במסחר עוד מהמאה ה-16, בתחילה הן מכרו את התוצרים החקלאיים של עצמן ולאחר מכן כאשר עיסוק עירוני החל לצבור תאוצה הן החלו למכור דגים, סחורה מיובאת, ומוצרי בית.
בעקבות המקצועות שנעלמים מן העולם
היסטוריה
כחלק מהרחבת המיזם והרצון להעביר את הידע בצורה חוויתית הופקו לוחות שנה וחוברת צביעה לילדים בה מאוירים חלק מבתי המלאכה. הילדים צריכים לצבוע את בתי המלאכה ולאתר את כלי העבודה המסתתרים באיורים.
מוחמד כנעאן (כדורגלן)
מוחמד "חמודי" כַּנעאן (בערבית: محمد كنعان; נולד ב-14 בינואר 2000) הוא כדורגלן ערבי-ישראלי, המשחק בעמדת הקשר ההתקפי במ.ס. אשדוד מליגת העל ובנבחרת ישראל.
קריירה בינלאומית
שיחק החל מבנבחרות נערים ב' של ישראל עד גיל 16. בשנת 2019 זומן לסגל נבחרת הנוער של ישראל עד גיל 19, ושיחק במדיה במסגרת מוקדמות אליפות אירופה לנבחרות נוער עד גיל 19. כנעאן רשם במדי נבחרת הנוער 22 הופעות במסגרות השונות וכבש חמישה שערים. הוא זומן באותה שנה גם לנבחרת הצעירה עד גיל 21 במסגרת מוקדמות יורו 2021 לנבחרות צעירות. הוא שיחק נגד נבחרות ספרד ומונטנגרו, כששני המשחקים נגמרו בתיקו 1–1 ותיקו 0–0, בהתאמה.
טיבור בנדק (שחקן תיאטרון)
טיבור בנדק (במקור בנדיקט, בהונגרית: Benedek Tibor; מישקולץ, 16 בספטמבר 1911 – בודפשט, 18 בספטמבר 1963), היה שחקן יהודי-הונגרי, מנחה קברט. בנו מיקלוש בנדק הוא שחקן גם הוא, נכדו טיבור בנדק (1972–2020), היה שלוש פעמים אלוף אולימפי בכדורמים.
נחי וייס
קריירה
באפריל 2014 נמנה וייס עם מייסדי אתר האינטרנט חרדים10 שיועד להתחרות באתרים החרדיים הבולטים בחדרי חרדים וכיכר השבת. וייס שימש כעורך, יחד עם כתב החרדים בערוץ הראשון, איציק הלפרין, שם פרסם כתבות חדשותיות, כתבות מגזין וטורים פובליציסטיים. בסוף השנה פרשו שניהם בשל חילוקי דעות עם העורך הראשי דוד רוטנברג.
בפברואר 2020 פרסם וייס, בערב השקה משותף עם הזמר אריאל זילבר, תערוכת צילומים דוקומנטרית וכתב עת מגזיני "בני חורין מוקפי חומה", על חייהם ועולמם של נערים ונערות בני המגזר החרדי לשעבר הפעילים במרכז התרבות החצר של יודה בירושלים.
במהלך 2021 נערך ספרו האנתולוגי אמנותי "מותק החושך" המקבץ כתבים, שירה והגיגים שכתב במהלך השנים ותצלומים של הצלם הדוקומנטרי ריקו אורלנדו היאז ממרילנד ארה״ב המפיק את היצירה המשותפת בפראג שבצ׳כיה, ספר שיושק בישראל במהדורה עברית בנובמבר 2022. קטעים מתוכו מתפרסמים בעברית ומתורגמים, ואחרים מופצים בשרבוטי גרפיטי על קירות בירושלים ובתל אביב במסגרת "קירותיי אומרים שירה".
אלה פורנל
קריירה
ב-2017 שיחקה בדרמה ההיסטורית "צ'רצ'יל" בתפקיד המזכירה של וינסטון צ'רצ'יל, הלן גארט.
ב-2018 הופיעה פורנל במיני-סדרה של ה-BBC "תעלומת האליבי החסר", המבוססת על ספר באותו שם מאת אגאתה כריסטי. פורנל גילמה את הסטר ארגייל, הילדה היתומה הצעירה ביותר שאומצה על ידי משפחת ארגייל המסתורית.
ב-2020 השתתפה פורנל במיני-סדרה "בלגרביה" של ג'וליאן פלוז, ששודרה ב-ITV בממלכה המאוחדת וב-Epix בארצות הברית.
קיקויו
החיים החברתיים והפוליטיים
עם הקיקויו היה מחולק לתשעה שבטים. לכל אחד מן השבטים היה קשר דם הייחודי לו. השבטים השונים חיו זה לצד זה, ללא הפרדה גאוגרפית לפי קשר דם. לחלק מהשבטים היה מנהיג מוכר, בעוד שלאחרים לא היה. עם זאת, בשני המקרים הכוח הפוליטי של השבט הונהג על ידי מועצת השלטון אשר הייתה מורכבת מזקני השבט ובראשם עמד המנהיג, הצ'יף של השבט.
נגאי – הבורא העליון
שבט הקיקויו היו ועדיין מאמינים באלוהים אשר הוא כל יכול, המכונה בשם נגאי. השבטים- קיקויו, קמבה (Kamba) ו- אמבו (Embu)משתמשים בשם זה. נגאי היה ידוע גם בשם מורונגו (Mũrungu) בקרב שבטי המרו ואמבו, או בשם מולונגו (Mũlungu) (נגזרת של מילה שמשמעותה אלוהים אשר שוכן דרומית לזמבזי). השמות מוואד'ני (Mwathani) או מוואד'י (Mwathi) (שמשמעותן השליט הגדול ביותר) נובעות מהמילה גוואד'ה (gwatha) שמבטאת שליטה וסמכות, היו בשימוש ונשארו עד היום בשפה של השבט. כל הקורבנות שהוקרבו לאל נגאי, בוצעו תחת עץ שקמה ענק (Mũkũyũ), אם לא היה עץ שקמה זמין, היו מקריבים את הקורבנות תחת עץ תאנה (Mũgumo). עץ הזית (Mũtamaiyũ) היה עץ אשר קדוש לנשים.
הפילוסופיה של הדת המסורתית של אנשי הקיקויו
אנשי הקיקויו האמינו שרוחות אבותיהם המנוחים יכולים להיוולד שוב בעולם הזה כאשר נולדים ילדים, ולכן מבצעים טקס פולחני בזמן הענקת השם לילד. אנשי הקיקויו האמינו כי החיוניות של כוח החיים או נשמת האדם יכולים להיפגע או להתחזק, ובכך להשפיע על בריאותו של האדם. הם גם האמינו שיש אנשים בעלי יכולת לתמרן את הכוח הפנימי של כל הדברים. אנשים אלו שמחזקים את נפשו של האדם ורווחתו נקראו אנשי הרפואה (Mũgo) בעוד שהאנשים אשר החלישו את כוח החיים של האדם נקראו מכשפים (Mũrogi). אנשי הקיקויו האמינו בנוסף כי פריטים רגילים הם בעלי כוחות רוחניים אשר עשויים להתחזק על מנת שיוכלו להגן על האדם מפני אלה אשר מאיימים על כוח החיים שלו ועלולים לגרום להיחלשותו. פריט עם כוח כזה נקרא גד'יטו (gĩthitũ). לכן, הפילוסופיה של הדת של אנשי הקיקויו הושתתה על ההבנה כי לכל דבר ביקום יש כוח חיים פנימי שאנחנו לא רואים. אנשי הקיקויו תפסו את האלוהים כאחראי על כוח חיים הפנימי הזה של כל הדברים, סגדו לו והאמינו כי הוא יכול לחזק את כוח החיים של כל הדברים שקיימים (חקלאות, בקר, ילדים וכדומה). אנשי הקיקויו מנסים לצמצם אירועים שעלולים להוביל לאסונות שמחלישים ומקטינים את כוח החיים של העם או שמובילים למוות. המנהיג של אנשי הקיקויו היה אדם אשר נחשב כבעל כוח החיים הגדול ביותר בקרב העם או האדם שהפגין את כוח החיים הגדול ביותר בטיפול באנשים, המשפחות, התוצרת החקלאית, הבקר והאדמות. המנהיג נחשב כאדם הקרוב יותר לאלוהים מכל אחד אחר מהאומה. מנהיג זה היה צריך להראות ולהוכיח כי הוא בעל אמות המידה הגדולות ביותר של האמת (maa) ושל הצדק (kihooto), בדיוק כמו האל העליון של אנשי הקיקויו.
ז'ואקים קרוז
1988
באולימפיאדת סיאול זכה במדליית כסף בריצת 800 מטר בתוצאה של 1:43.90 דקות, אחרי פול ארנג מקניה (1:43.45 דקות) ולפני סעיד עוויטה ממרוקו (1:44.06 דקות) ולא הצליח להגן על תוארו.
עונת 2003/2004 ב-NBA
משחק האולסטאר
משחק האולסטאר נערך ב-15 בפברואר 2004 בסטייפלס סנטר, אולמם הביתי של לוס אנג'לס לייקרס ולוס אנג'לס קליפרס. המאמנים במשחק היו ריק קרלייל מאינדיאנה פייסרס המזרחית ופליפ סונדרס ממינסוטה טימברוולבס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל וינס קרטר מטורונטו ראפטורס שקיבל 2,127,183 קולות, והצטרפו אליו בחמישיית המזרח אלן אייברסון, טרייסי מקגריידי, ג'רמיין אוניל ובן וולאס. חמישיית המערב הייתה זהה לזו שבעונה הקודמת, וכללה את סטיב פרנסיס, קובי בראיינט, קווין גארנט, טים דאנקן ויאו מינג.
עומר דרור
קריירה
ב-2015, בחנוכה השתתף דרור בפסטיגל השני שלו, "היי סקול פסטיגל". בנוסף באותה שנה התארח בתוכנית "גב האומה" בערוץ 10.
חופי ישראל
חופי הים התיכון
רצועת חופי הים התיכון לאורך ישראל היא רצועת החוף הארוכה ביותר בישראל, והיא משתרעת לאורך 196 ק"מ. כ-50 ק"מ מתוכם סגורים בפני הציבור לצורכי נמלים, תחנות כוח, תשתיות וביטחון. אורך החופים המוכרזים כחופי רחצה (עם מציל) הוא כ־17 ק"מ, ובכל עונת רחצה נמנים בחופים כעשרות מיליוני ביקורים.
אתרים
לאורך חופי הים התיכון בישראל נמצאים אתרים רבים הסוגרים רצועות חוף שונות בפני הציבור הרחב. בין האתרים השונים בחופי ישראל נמצאים:
פעילויות
שביל סובב כנרת אותו יזמה החברה להגנת הטבע, הוא פרויקט אשר מטרתו יצירת שביל, תוך כדי הסרת גדרות ומכשולים אחרים, ואשר יאפשר הליכה מסודרת ובאופן חופשי סביב אגם הכנרת. השביל מסומן בסימון שבילים לבן-סגול-לבן. נכון לשנת 2010 הוכשרו שבילים באורך של כ-30 קילומטר סביב האגם, שהיקפו הכולל מגיע לכ-60 ק"מ. באפריל 2011 נפתח שביל הליכה בגליל שנקרא שביל ישו. אורכו של השביל הוא 65 ק"מ, והוא מתחיל בנצרת ומסתיים בכפר נחום. שביל זה מהווה רשת של שבילי הליכה, דרכי עפר ושבילי אופניים שמחברים מקומות מרכזיים הקשורים בתולדות ישו והנצרות.
חופי ים המלח
רצועת אגן ים המלח הדרומי כוללת בין היתר את חופי היישובים ומתחמי התיירות: חופי נווה זוהר, חופי חמי זוהר, חופי עין בוקק, - כולם שייכים למועצה אזורית תמר. כמו כן, רצועת אגן ים המלח הצפוני כוללת בין היתר את היישוב עין גדי (השייך למועצה אוזרית תמר).
אליפות העולם באתלטיקה באולם 2016
אליפות העולם באתלטיקה באולם ה-16 נערכה בין ה-17 במרץ ל-20 במרץ 2016 בפורטלנד, אורגון שבארצות הברית. באליפות נערכו 26 תחרויות (13 לנשים ו-13 לגברים) בהשתתפות 148 מדינות ו-547 אתלטים.
שיאי עולם
אף שיא עולם לא נקבע באליפות זו.
ספנסר טריט קלארק
ספנסר טריט קלארק (באנגלית: Spencer Treat Clark; נולד ב-24 בספטמבר 1987) הוא שחקן קולנוע וטלוויזיה אמריקאי.
קריירה
באוגוסט 2021 לוהק לתפקיד ראשי בסרט הקולנוע "חלקת סיילם".
חלב נאקות
החלבונים בחלב הנאקות
חלב הנאקות מהווה מקור עשיר לחלבונים עם פוטנציאל לפעילות אנטימיקרוביאלית ופעילויות התומכות במערכות ההגנה של הגוף. חלבונים אלה לא נמצאים בחלב פרה או נמצאים רק בכמויות קטנות. חלב הנאקות יש חלבון הדומה בתכונותיו לאינסולין. חלב זה אינו מכיל בטא לקטוגלובולין β-lactoglubolin (חלבון שאחראי להרבה מהאלרגיות שנובעות מחלב פרה, מחלב עיזים וחלב סוסים). חלבון הבטא קזאין (β-cassaine) המצוי בחלב הנאקות שונה מזה שבחלב הפרות.
הרכב השומנים בחלב הנאקות
תכולת השומן בחלב הנאקה גבוהה יחסית לחלב פרה או עיזים, אף על פי שכמות הכולסטרול בחלב הנאקות נמוך יותר מאשר בחלב פרה או חלב עיזים. מחקרים רבים נעשו על תכולת חומצות השומן הרב לא רוויות בחלב הנאקה, החיוניות לתזונת האדם. חלב הנאקות מכיל חומצות שומן חיוניות כגון אומגה 3 ואומגה 6 (EPA ,DHA) ביחס 1:4 וחומצות שומן אלפא הידרוקסיות. כמות חומצות השומן הרוויות בחלב הנאקות דל.
אלכסנדר סטרוגנוב
ביוגרפיה
לאחר מות אביו בשנת 1756, הוא השלים את עיטור ארמון סטרוגנוב בשנת 1760. בשנת 1780 הפך לסנאטור. ב-1783 הפך לחבר באקדמיה הרוסית, ולאחד מעורכי המילון האקדמי.
סטרוגנוב היה גם אספן של תמונות של אמנים מפורסמים.
מס שכר
בישראל, מס שכר הוא מס המוטל במסגרת סעיף 4 לחוק מס ערך מוסף על שני סוגים של מעסיקים:
הספיד-קיוברים
עלילה
בשנת 2016 מקס הוא אלוף ארצות הברית, ובשנת 2017 הוא אלוף העולם.
פרשת החשד לאונס בקפריסין
פרשת החשד לאונס בקפריסין (גם: ”פרשת איה נאפה“) היא פרשה בה 12 תיירים צעירים ישראלים, נחשדו בביצוע אונס קבוצתי בתיירת בריטית בת 19, בעת ששהו בנופש בקפריסין ב-16 ביולי 2019. לאחר מכן נסגר התיק נגדם והתיירת הואשמה בתלונת שווא והורשעה, אך ערעורה לבית המשפט העליון של קפריסין התקבל, והרשעתה נמחקה בינואר 2022.
משפט הצעירה
ב-27 ביולי תושאלה הצעירה בעקבות קבלת ממצאי בדיקת ה-DNA. לטענת המשטרה הצעירה התקשתה לתת תשובות ונמצאו סתירות בעדותה. בשעה 2 לפנות בוקר, לאחר 8 שעות של חקירה, חתמה על הצהרה בה היא מודה כי בדתה את האירוע. על פי צוות החקירה בקפריסין, המתלוננת קיימה יחסי מין בהסכמה עם כמה מהנערים, אך היא זעמה על כך שהנערים צילמו אותה ללא הסכמתה במהלך המפגש, ולכן החליטה להגיש נגדם תלונה שקרית על אונס. היא נעצרה בחשד למתן עדות שקר. שבעת החשודים ששהו במעצר שוחררו וחזרו לישראל.
לאחר האירוע
לאחר האירוע שבה הצעירה לאנגליה והיא מנסה לשקם את חייה. לפי עמדת עורכי הדין המסייעים בייצוגה, היא נותרה פגועה נפשית, מתקשה להתרכז בלימודיה האקדמיים, בבנייה מחודשת של קשריה החברתיים ובכל יציאה מהבית.
סיקור תקשורתי
בכתבה של ברהנו טגניה בחדשות 12 דווח כי חשפנית באי הציגה עצמה כחברה של המתלוננת וטענה שזו אמרה לה שבעבר היא קיבלה פיצוי כספי בגלל אונס קבוצתי שעברה. טענה זו נבדקה על ידי האינטרפול ונמצא שהיא לא נכונה.
חרם על קפריסין
ב-3 בינואר 2020 חברת Summer Takeaways, חברת הטיולים שארגנה את הטיול עבור הצעירה וחבריה, הודיעה כי החברה לא תספק עוד שירותים לאיה נאפה. החברה הסירה את כל הקישורים לאיה נאפה באתר שלה והציעה החזרים כספיים ללקוחות שהזמינו טיול ליעד בקיץ 2020.
בלוטה אמפיקרינית
בלוטת אמפיקרינית או בלוטה אנדו-אקסוקרינית (באנגלית: Amphicrine gland) היא בלוטה שמתפקדת הן כבלוטה אקסוקרינית (הפרשת חומרים לחללים בגוף או לסביבה חיצונית) והן כבלוטה אנדוקרינית (הפרשת הורמונים ישירות למחזור הדם).
בלוטה אמפיקרינית הומוטיפית
בלוטה אמפיקרינית הומוטיפית מכונה כך, כאשר לסוג תא אחד תפקוד הן אקסוקריני והן אנדוקריני, כפי שקורה בהפטוציטים בכבד.
לאונה לאוני
ביוגרפיה
שמו כטובע דיוקנאות על גבי מטבעות ומדליות הביא לו הזמנות לעבודות עבור קרל החמישי, ובנו פליפה השני ומלכי הבסבורג.
לנה אגלי
ביוגרפיה
ב-2006 השתתפה בתוכנית "Top Model Norge" (הטופ מודל הבאה של נורווגיה) וזכתה במקום השני.
בשנת 2008 זכתה בתואר מיס נורווגיה, היא ייצגה את נורווגיה במיס עולם 2008.
סלאמבורי (1998)
אירוע
במקור, ברט הארט הכניע את רנדי סאבאג' הודות למהלך ההכנעה שלו, השארפשוטר. אולם, לילה לאחר מכן בתוכנית Nitro, השופט המיוחד בקרב, רודי פייפר, הפך את ההחלטה ופסק שסאבאג' הוא המנצח כתוצאה מפסילה.
ג'ף גרין
מאז 2015
ביולי 2019 חתם גרין על חוזה ביוטה ג'אז. ב-24 בדצמבר 2019, לאחר 30 משחקים עם הג'אז, שוחרר מהקבוצה.
נשיא אלבניה
נשיא אלבניה (באלבנית: Presidenti i Shqipërisë) הוא ראש המדינה, המפקד העליון של הצבא והנציג של אחדות העם האלבני. לנשיא יש הכוח לקבוע את מועד הבחירות לפרלמנט, וכן לקבוע משאל עם, הענקת חנינה או פרסים. במקרה של שנבצר מהנשיא למלא את תפקידו, יושב ראש האספה הלאומית יכהן בתפקידו של הנשיא בפועל עד שהנשיא יחזור לתפקידו, או עד לבחירת נשיא חדש.
התפקיד
מאז קום המדינה האלבנית ב-28 בנובמבר 1912, אלבניה נוהלה בצורות שונות של ממשל; מדינת חסות, מונרכיה ורפובליקה נשיאותית ודמוקרטיה פרלמנטרית. במשך כל התקופה הזאת, משרת הנשיא מומשה באופן שונה וסמכויותיה השתנו עד להווה.
שטפאן פוריש
ביוגרפיה
המפלגה הקומוניסטית נאסרה ברומניה ב-1924 וב-1927 נעצר פוריש ופתח בשביתת רעב שנמשכה 27 ימים עד ששוחרר בערבות משפחתו עד לפתיחתו משפטו בקלוז'. פוריש ברח לברית המועצות ובמשפט, ב-1928, נידון בהיעדרו לעשר שנות מאסר.
לייז'–בסטון–לייז' לנשים
היסטוריה
המרוץ נוסד בשנת 2017, אז ניצחה בו אנה ואן דר ברחן ההולנדית, כשהיא מקדימה את אליזבת' דייגנן השנייה ואת קטרזינה ניוואדומה השלישית. אנה ואן דר ברחן, אנמיק ון פלוטן ודמי וולרינג הן שיאניות הניצחונות במרוץ, עם שני ניצחונות לכל רוכבת.
חמשת הגדולים
{{פירושונים|
קולובוס
מאפיינים
קופי קולובוס צמחוניים וניזונים מעלים, פירות, פרחים וזרדים. בשל תזונתם הצמחית יש להם תפקיד חשוב בהפצת זרעים. בתי הגידול שלהם כוללים יערות צפופים וערבות עשב מיוערות. לקופים אלו מערכת עיכול דומה למערכת עיכול של מעלי גירה, והיא מאפשרת להם לאכלס נישות שבהן פרימטים אחרים אינם מסוגלים לחיות. קופי הקולובוס חיים בקבוצות טריטוריאליות המונות כתשעה פרטים, זכר אחד ומספר נקבות וצאצאיהן. הצאצאים בעלי פרווה לבנה לחלוטין. בקרב קופים אלו נצפתה תופעה של טיפול בצאצאים על ידי פרטים בקבוצה שאינם האם הביולוגית. קופי הקולובוס מהווים טרף עבור טורפים רבים ביער, ובנוסף נשקפת להם סכנה בשל ציד, כריתת עצים והרס בית הגידול הטבעי שלהם.
נעם מאירי
נעם מאירי (נולד ב-27 במרץ 1958) הוא יוצר תיאטרון, שחקן, במאי ומורה למשחק. ממייסדי ומנהל תיאטרון הגוף, בי"ס לתיאטרון פיזי על פי שיטת ז'אק לקוק. מאז 1999, פרופסור בתחום תיאטרון פיזי באוניברסיטת פולקוונג לאמנויות באסן גרמניה.
ביוגרפיה
בעקבות העלאת עמל אהבה לשווא בפסטיבל רקלינגהאוזן בגרמניה בשנת 2001, הוזמן מאירי ללמד באוניברסיטת אוניברסיטת פולקוונג לאמנויות באסן (folkwang), גרמניה, שם הוא מכהן, עד היום, כפרופסור לתיאטרון פיזי על פי שיטת ז'אק לקוק.
בשנת 2002 הקים מאירי בתל אביב יחד עם נלי עמר וגיל בכר את תיאטרון הגוף בי"ס לתיאטרון פיזי על פי שיטת ז'אק לקוק. בית הספר פעל כ־10 שנים וזכה לתמיכה והכרה מקצועית של משרד התרבות ועיריית תל אביב-יפו כמרכז ייחודי ליצירה מקורית בתיאטרון פיזי.
דון נלסון
דאלאס מאבריקס
שישה עשר משחקים לאחר פתיחת עונת מונה נלסון למאמנה של דאלאס מאבריקס לאחר שזו הצליחה להשיג ארבעה ניצחונות בלבד מפתיחת העונה. כוכב הקבוצה, שלא הצליחה להעפיל למשחקי הפלייאוף משנת 1990, וסיימה מאז במקום החמישי או השישי והאחרון בבית בכל עונה מאז, היה מייקל פינלי. בעונתו הראשונה במועדון, לא הצליח נלסון להביא שינוי משמעותי ביכולתה של הקבוצה שניצחה רק ב-16 משחקים והפסידה ביתר 50 משחקיה.
ריצב"א
משפחתו
רבינו יצחק נולד בצרפת למשפחה רבת יחס: אביו היה רבי אברהם החסיד משאנץ (Sens), נדיב ידוע ובנו או חתנו של רבי שמשון הזקן מפלייזא (Falaise), שהיה מגדולי בעלי התוספות וגיסו (אחיה של מרים, אשתו) של רבינו תם.
מרווח ביטחון
דוגמאות
שמירת מרחק, היא מרווח ביטחון פיזי - דינמי: המרווח מנוהל על ידי הנהג, והוא תלוי במהירות של כלי הרכב הנוסע לפניו - נתון משתנה באופן תדיר במהלך הנהיגה. מערכת התרעה מפני סכנות בנהיגה של מובילאיי מתריעה בפני נהגים על המרחק הנכון מכלי הרכב שלפניהם, ובכך מייעלת את ניהול מרווח הביטחון. גם בשמירת מרחק המרווח נמצא בדרך כלל לפני המערכת, אך בקרה יעילה של נהיגה נותנת את הדעת גם על הנעשה מאחורי המערכת - במקרה שמזוהה רכב הנצמד מאחורה, ניתן לשמור על מרווח ביטחון באמצעות האטת הרכב.
יאן ציקר
חייו
ציקר נולד בבאנסקה ביסטריצה, לשעבר באוסטרו-הונגריה, כיום בסלובקיה. מוריו הראשונים למוזיקה היו אמו, מריה פסוטקובה, וויליאם פיגוש-ביסטרי. לאחר סיום בית הספר התיכון בבאנסקה-ביסטריצה למד ציקר הלחנה, ניצוח ועוגב בקונסרבטוריון של פראג, משנת 1930 עד 1935. ב-1935–1936 השתלם בכיתות ההמשך של הקונסרבטוריון, כתלמידו של ויטייצלב נובאק. בהמשך עבר לווינה, שם למד אצל פליקס ויינגרטנר בשנים 1936–1937.
ג'ון מרשל (שחיין)
שיאן עולם
באולימפיאדת מלבורן (1956) סיים מרשל במקום חמישי במשחה ל-200 מטר פרפר בתוצאה של 2:27.2 דקות, בשלב המוקדמות הוא קבע תוצאה של 2:26.8 דקות.
טרבינייה
על גדת הנהר החוצה את העיר ממוקמות מספר טחנות מים, שלושה גשרים חוצים אותו בתוך העיר. זרם הנהר מנוצל להפקת אנרגיה הידרואלקטרית.
אמילי פלוגה
אמילי לואיז פלוגה (בגרמנית: Emilie Louise Flöge; 30 באוגוסט 1874, וינה – 26 במאי 1952, וינה) הייתה מעצבת אופנה ואשת עסקים אוסטרית. היא הייתה בת זוגו של הצייר גוסטב קלימט.
ראשית חייה
עבודתה הראשונה הייתה תופרת, אך מאוחר יותר היא הפכה למעצבת אופנה. בשנת 1894, פאולין, אחותה הבכורה, פתחה בית ספר לתפירה ואמילי עבדה שם. בשנת 1899 שתי האחיות זכו בתחרות תלבושות והוזמנו להכין שמלת מבד בטיסט לתערוכה.